2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

ประวัติความเป็นมา

บริษัทเริ่มดำเนินงานโดยการจัดตั้ง บริษัท มาสเตอร์ แอด จำกัด ในปี 2531 โดยนายนพดล
ตัณศลารักษ์ ด้วยทุนจดทะเบียน 600,000 บาท ต่อมาในปี 2532 มีการชักชวนผู้ร่วมทุนอีก 2 ท่าน
คือ นายพิเชษฐ มณีรัตนะพร และนายธวัช มีประเสริฐสกุล
และเริ่มดำเนินธุรกิจโดยมีผู้บริหารงานหลัก 3 ท่าน
บริษัทมีวัตถุประสงค์เพื่อประกอบธุรกิจให้บริการและรับจ้างผลิตสื่อป้ายโฆษณาและบันเทิง
โดยมุ่งเน้นงานโฆษณาที่ใช้สื่อป้ายโฆษณาภายนอกที่อยู่อาศัย (Out of Home Media)
ซึ่งสินค้าของบริษัทในช่วงแรกคือสื่อป้ายโฆษณาประเภท Billboard

ความเป็นมาของบริษัทสามารถสรุปได้พอสังเขปดังนี้

  ปี 2536 นำเทคโนโลยีการขับเคลื่อนของอุปกรณ์เพื่อให้ 1 ป้ายโฆษณาสามารถแสดงภาพนิ่งได้ 3
  ภาพ และกำหนดทิศทางการพลิกภาพได้ตามต้องการ เช่น
  พลิกจากซ้ายไปขวาหรือจากบนมาล่างในสื่อป้ายโฆษณาประเภท Trivision
  ซึ่งมีทั้งขนาดใหญ่และขนาดเล็กตามการใช้งานและสถานที่ติดตั้ง

  ปี 2537 เพิ่มทุนจดทะเบียนและเรียกชำระแล้วเป็น 3,000,000 บาท

  นำเทคโนโลยีทางวิศวกรรมมาประยุกต์ใช้กับธุรกิจสื่อป้ายโฆษณาประเภท Billboard
  โดยดำเนินการก่อสร้างโครงสร้างในรูปแบบเสาเดี่ยว (Mono Pole) และ เสาคู่ (Double
  Pole) แทนโครงสร้างแบบถักใยแมงมุม (Steel Truss)

  ปี 2538 เพิ่มทุนจดทะเบียนและเรียกชำระเป็น 6,000,000 บาท

  ปี 2539 ร่วมลงทุนกับบริษัท อิงค์เจ็ท อิมเมจเจส (เอ็ม) เอสดี เอ็น บีเอชดี จำกัด
  จากประเทศมาเลเชีย เพื่อจัดตั้งบริษัท อิงค์เจ็ท อิมเมจเจส (ประเทศไทย) จำกัด
  ในการลงทุนเริ่มแรก บริษัทถือหุ้นในสัดส่วนร้อยละ 40
  โดยเป็นการถือครองหุ้นเพื่อสำรองการกระจายให้แก่ผู้ร่วมลงทุนรายหนึ่ง
  และภายหลังได้มีการกระจายหุ้นในส่วนนั้นออก ทำให้บริษัทเหลือเงินลงทุนในสัดส่วนร้อยละ
  27.78 คิดเป็นเงินลงทุน 1.67 ล้านบาท การร่วมทุนจัดตั้งบริษัทอิงค์เจ็ท อิมเมจเจส
  (ประเทศไทย) จำกัด มีวัตถุประสงค์เพื่อประกอบธุรกิจรับผลิตภาพในระบบคอมพิวเตอร์อิงค์เจ็ท
  เพื่อใช้สำหรับงานผลิตสื่อป้ายโฆษณาทั้งภายนอกและภายในอาคารหลายรูปแบบ

  ร่วมลงทุนกับบริษัท เคลียร์ ชาแนล อินเตอร์เนชั่นแนล จำกัด
  ผู้ผลิตสื่อป้ายโฆษณาชั้นนำจากประเทศอังกฤษ เพื่อจัดตั้งบริษัท มาสเตอร์ แอนด์ มอร์ จำกัด
  โดยบริษัทถือหุ้นในสัดส่วนร้อยละ 51 คิดเป็นเงินลงทุน 10.20 ล้านบาท
  มีวัตถุประสงค์เพื่อประกอบธุรกิจผลิตสื่อป้ายโฆษณาที่มีขนาดเล็กต่ำกว่า 60 ตารางเมตร บริษัท
  เคลียร์ ชาแนล อินเตอร์เนชั่นแนล จำกัด เป็นบริษัทหนึ่งในบริษัทผู้นำในธุรกิจ Out of Home
  Media สำหรับประเทศในแถบยุโรป โดยมีสำนักงานใหญ่ที่ประเทศอังกฤษ
  ดำเนินธุรกิจทั้งในส่วนของ Out of Home Media, Radio และ Entertainments

ปี 2540 ก่อตั้งบริษัท สตีลเวย์ จำกัด โดยบริษัทถือหุ้นในสัดส่วนร้อยละ 70 คิดเป็นเงินลงทุน 0.7
ล้านบาท เพื่อประกอบธุรกิจรับเหมาก่อสร้าง โดยมุ่งเน้นการก่อสร้างสื่อป้ายโฆษณาเป็นสำคัญ

ปี 2539-2544 ขยายการดำเนินธุรกิจไปยังสื่อป้ายโฆษณาประเภทอื่นๆ
เพื่อเพิ่มทางเลือกให้กับลูกค้า เช่น สื่อป้ายโฆษณา Dyna Vision, Focus Display, City
vision, Balloon, Airship เป็นต้น

ปี 2545 เพิ่มทุนจดทะเบียนและเรียกชำระแล้วเป็น 100,000,000 บาท

  ขายเงินลงทุนทั้งหมดในบริษัท สตีลเวย์ จำกัด เพื่อลดบทบาทของกิจการหลัก
  ไม่ให้เกี่ยวข้องกับธุรกิจรับเหมาก่อสร้าง

  เริ่มนำระบบบริหารคุณภาพ ISO 9001 : 2000 เข้ามาใช้ในการบริหารงาน
  และได้รับการรับรองมาตรฐาน ISO 9001 : 2000 จากสถาบัน United Registrar of
  Systems Limited (URS) ประเทศอังกฤษเป็นรายแรก
  และเป็นรายเดียวในปัจจุบันสำหรับบริษัทที่ดำเนินธุรกิจสื่อป้ายโฆษณาในประเทศไทย
  ภายใต้สโลแกนว่า “สร้างสรรค์สื่อยึดถือคุณภาพ”

ปี 2546 เพิ่มทุนจดทะเบียนเป็น 125,000,000 บาท และทำการแปรสภาพเป็นบริษัทมหาชน
เพื่อเตรียมพร้อมในการเสนอขายหลักทรัพย์ต่อประชาชนทั่วไป
และนำบริษัทเข้าจดทะเบียนในตลาดหลักทรัพย์ MAI

  ร่วมลงทุนกับบริษัท ไรท์ ซายน์ โอเอ็นเอ็ม สวีเดน เอบี ประเทศสวีเดน เพื่อจัดตั้งบริษัท มาโก้
  ไรท์ ซายน์ จำกัด มีทุนจดทะเบียน 5 ล้านบาท ในการลงทุนบริษัทถือหุ้นในสัดส่วนร้อยละ 80
  การร่วมทุนจัดตั้งบริษัท มาโก้ ไรท์ ซายน์ จำกัด
  มีวัตถุประสงค์เพื่อประกอบธุรกิจในการผลิตอุปกรณ์ไตรวิชั่น โดยส่งผลประโยชน์ให้บริษัท
  มาสเตอร์แอด จำกัด (มหาชน)
  สามารถลดต้นทุนจากการนำเข้ากลไกการขับหมุนระบบไตรวิชั่นจากต่างประเทศได้ถึง 50%
  รวมทั้งเป็นการเพิ่มส่วนแบ่งการตลาด และเพิ่มสัดส่วนรายได้ของบริษัท

  การซื้อหุ้นของบริษัท แลนดี้ ดีเวลลอปเมนท์ จำกัด โดยเข้าไปถือหุ้นในสัดส่วน 48.87%

  ผลประโยชน์ที่ได้รับจากการเข้าไปถือหุ้น
  คือการใช้ประโยชน์จากวงการใหม่ที่ตั้งอยู่บริเวณปากซอยลาดพร้าว 19
  ในเรื่องค่าเช่าที่ต่ำกว่าตลาด

  การร่วมลงทุนในบริษัท เทค อะ ลุค จำกัด โดยเข้าไปถือหุ้นในสัดส่วน 25 %
  ด้วยความชำนาญของบริษัทฯเอง ประกอบกับความชำนาญของ บริษัท สามารถอินโฟ มีเดีย จำกัด
  และบริษัท แมชชิ่ง สตูดิโอ จำกัด (มหาชน) จะทำให้บริษัท เทค อะ ลุค จำกัด
  เป็นผู้นำสื่อโฆษณาและ ENTERTAINMENTS ในอนาคตต่อไป

2.  ภาพรวมการประกอบธุรกิจของกลุ่มบริษัท

โครงสร้างการถือหุ้นของบริษัทและบริษัทย่อย

51 % 27.78 % 80 % 48.87% 25.00%

บริษัท มาสเตอร์ แอด จำกัด (มหาชน) 

จัดตั้งขึ้นเพื่อดำเนินธุรกิจให้บริการและรับจ้างผลิตงานสื่อป้ายโฆษณา ด้วยสื่อป้ายโฆษณาที่มีขนาดใหญ่
ปัจจุบันรายได้หลักมาจากการให้บริการเช่าสื่อป้ายโฆษณา และ การรับจ้างผลิตงานโฆษณา
โดยมีการแบ่งเป็นสื่อป้ายโฆษณาประเภทต่างๆ เช่น Billboard, Trivision, Dyna Vision,
Focus Display, Rota Graphics, Airship และ Balloon

นอกจากนี้บริษัทอยู่ระหว่างการเริ่มดำเนินธุรกิจดูแลผลประโยชน์ให้แก่นักกีฬาอีกด้วย
โดยปัจจุบันบริษัทเป็นผู้ดูแลสิทธิประโยชน์ในการโฆษณาประชาสัมพันธ์สินค้าบนเครื่องแต่งกายของภราดร
รวมทั้งในกรณีที่ลูกค้าสนใจให้ภราดรเป็นตัวแทนในการโฆษณาประชาสัมพันธ์สินค้าต่างๆ
ในประเทศไทย

บริษัท มาสเตอร์ แอนด์ มอร์ จำกัด 

จัดตั้งขึ้นเพื่อดำเนินธุรกิจให้บริการและรับจ้างผลิตงานสื่อป้ายโฆษณาเช่นเดียวกับบริษัท
แต่มุ่งเน้นการใช้สื่อป้ายโฆษณาที่มีขนาดเล็ก เช่น City Vision, BTS City Vision, Grip
Light, Pillars, Adshel, และ Siam Square Media เป็นต้น บริษัทได้ร่วมลงทุนกับบริษัท
เคลียร์ ชาแนล อินเตอร์เนชั่นแนล จำกัด
ผู้ผลิตสื่อป้ายโฆษณาชั้นนำจากประเทศอังกฤษที่มีประสบการณ์ในการดำเนินธุรกิจมาเป็นเวลานาน
การร่วมทุนดังกล่าวทำให้บริษัทเรียนรู้แนวทางในการพัฒนาและบริหารสื่อป้ายโฆษณา
การนำเสนอสื่อป้ายโฆษณารูปแบบใหม่ๆ และ การนำเทคโนโลยีรูปแบบต่างๆ
มาปรับปรุงและเสริมสร้างประสิทธิภาพให้กับสื่อป้ายโฆษณาที่บริษัทมี
อีกทั้งยังสนับสนุนแนวคิดในการวางเครือข่ายประชาสัมพันธ์ผ่านสื่อป้ายโฆษณา และ
พัฒนาระบบการดำเนินงานของบริษัทให้มีความเป็นสากลเพิ่มขึ้น

บริษัท อิงค์เจ็ท อิมเมจเจส (ประเทศไทย) จำกัด 

จัดตั้งขึ้นเพื่อดำเนินธุรกิจเกี่ยวกับงานผลิตภาพโฆษณาด้วยระบบคอมพิวเตอร์ อิงค์เจ็ท
ปัจจุบันมีเครื่องผลิตภาพโฆษณาและงานพิมพ์ 2 ขนาด คือ เครื่อง Vutek Printer 18 Dpi และ
เครื่อง Salsa Printer 300 Dpi ซึ่งสามารถพิมพ์ภาพโฆษณาบนวัสดุ 3 ประเภท คือ

-   บนไวนิล (Vinyl) ซึ่งเป็นพลาสติกผสมกับสารประกอบอื่นๆ เพื่อเพิ่มความยืดหยุ่น
    ทำให้สามารถรับแรงดึง และมีความแข็งแรงเพิ่มขึ้น
    เหมาะสำหรับภาพบนสื่อป้ายโฆษณาประเภท Billboard

-   บน Sticker Vinyl เหมาะสำหรับสื่อป้ายโฆษณาประเภท Trivision

-   บน Sticker Vinyl แบบรูพรุน เหมาะสำหรับการติดตั้งงานพิมพ์บนพื้นกระจก เช่น
    ผนังอาคารที่เป็นกระจก ประตูกระจก เป็นต้น

 บริษัทได้ร่วมลงทุนกับบริษัท อิงค์เจ็ท อิมเมจเจส (เอ็ม) เอสดี เอ็น บีเอชดี จำกัด หนึ่งในผู้นำการผลิตภาพพิมพ์ระบบอิงค์เจ็ทจากประเทศมาเลเชีย การร่วมทุนดังกล่าวทำให้บริษัทเรียนรู้เทคโนโลยีและแนวทางในการดำเนินธุรกิจการพิมพ์ภาพระบบอิงค์เจ็ท อาจกล่าวได้ว่า ในปี 2539 บริษัทเป็นหนึ่งในผู้ให้บริการสื่อป้ายโฆษณารายแรกๆ ที่นำเทคโนโลยีการพิมพ์ภาพระบบอิงค์เจ็ทมาใช้ผลิตภาพบนสื่อป้ายโฆษณา ซึ่งทำให้งานโฆษณาของบริษัทมีความสวยงาม สมจริง และสร้างภาพลักษณ์ที่ดีให้แก่ตัวสินค้าของลูกค้าที่มาใช้บริการ

บริษัท มาโก้ ไรท์ ซายน์ จำกัด

 จัดตั้งขึ้นเพื่อดำเนินธุรกิจในการผลิตเกี่ยวกับอุปกรณ์ Trivision เพื่อส่งให้บริษัท มาสเตอร์แอด จำกัด (มหาชน) และบริษัท ไรท์ ซายน์ โอเอ็นเอ็ม สวีเดน เอบี เพื่อใช้งานและจัดจำหน่ายต่อโดยบริษัทจะรับผิดชอบในการจัดจำหน่ายในตลาดเอเชีย ออสเตรเลีย และนิวซีแลนด์ สำหรับบริษัท ไรท์ ซายน์ โอเอ็นเอ็ม สวีเดน เอบี จะรับผิดชอบในส่วนตลาดในอเมริกา ยุโรป และตะวันออกกลาง ในการลงทุนในบริษัท มาโก้ ไรท์ ซายน์ จำกัด ทำให้บริษัทได้รับประโยชน์อย่างมากโดยเฉพาะอย่างยิ่งการที่บริษัทสามารถลดต้นทุนจากการนำเข้ากลไกการขับหมุนระบบ Trivision จากต่างประเทศถึง 50 % ซึ่งจะเป็นการลดต้นทุนในส่วนของภาษีนำเข้า ค่าบริการขนส่ง และค่าประกันภัย และอีกทั้งทำให้บริษัทได้รับโอกาสทางธุรกิจในการได้สิทธิ์ในการจำหน่ายอุปกรณ์ Trivision แต่เพียงผู้เดียว

บริษัท แลนดี้ ดีเวลลอปเมนท์ จำกัด

จัดตั้งขึ้นเพื่อดำเนินการธุรกิจเกี่ยวกับการให้บริการเช่าอาคารสำนักงาน
เนื่องจากผู้ถือหุ้นเดิมจะเลิกดำเนินการบริหารตึก และขายให้ผู้ถือหุ้นรายใหม่บริหารแทน
ซึ่งจะทำให้บริษัทฯได้รับผลกระทบเป็นอย่างมาก
ทางบริษัทฯจึงพิจารณาแล้วเห็นสมควรเข้าไปซื้อหุ้นใน บริษัท แลนดี้ ดีเวลลอปเมนท์ จำกัด
ดีกว่าที่จะมีการเปลี่ยนผู้ถือหุ้นชุดใหม่ ซึ่งจะทำให้บริษัทได้รับผลประโยชน์มากกว่า เนื่องจาก บริษัท
แลนดี้ ดีเวลลอปเมนท์ จำกัด มีโครงการที่จะสร้างอาคารสำนักงานใหม่ ตั้งอยู่ริมถนนลาดพร้าว
ซอยลาดพร้าว 19 ซึ่งบริษัทฯ เองก็กำลังต้องการหาสถานที่เพื่อขยายที่ทำการ
เพราะปัจจุบันสถานที่เริ่มคับแคบ ไม่พอสำหรับการขยายตัวของกิจการ
บริษัทฯพิจารณาแล้วเห็นว่าการลงทุนที่ บริษัท แลนดี้ ดีเวลลอปเมนท์ จำกัด จะทำให้บริษัทฯ
ได้รับประโยชน์สำหรับอาคารใหม่ในเรื่องค่าเช่าที่ต่ำกว่าราคาตลาด ซึ่งตกอยู่ที่ราคาค่าเช่าประมาณ
200-250 บาทต่อตารางเมตร ในขณะที่ราคาในบริเวณพื้นที่ใกล้เคียงอยู่ที่ 400 บาทต่อตารางเมตร

บริษัท เทค อะ ลุค จำกัด

จัดตั้งขึ้นเพื่อทำธุรกิจเกี่ยวกับสื่อป้ายโฆษณาในลักษณะ อิเล็คทรอนิคส์ เรียกว่า LED Bill Board
ซึ่งมีขนาดใหญ่ที่สุดในเอเซียด้วยขนาด 131 ตารางเมตร ติดตั้ง ณ. มกราคม 2547
และมีแผนจะขยายเป็น 3 จอ ภายในปี 2547 บริษัท ฯได้ร่วมลงทุนกับ บริษัท สามารถ อินโฟมีเดีย
จำกัด และ บริษัท แมชชิ่ง สตูดิโอ จำกัด (มหาชน ) ในการจัดตั้งบริษัท เทค อะ ลุค
ด้วยความชำนาญของบริษัทฯเอง ประกอบกับความชำนาญของบริษัท สามารถ อินโฟมีเดีย จำกัด
และ บริษัท แมชชิ่ง สตูดิโอ จำกัด (มหาชน) จะทำให้บริษัท เทค อะ ลุค จำกัด
เป็นผู้นำในสื่อโฆษณา และ ENTERTAINMENTS ในอนาคตต่อไป
ซึ่งเป็นโอกาสดีที่บริษัทจะเข้าร่วมลงทุนกับบริษัทที่อยู่ในธุรกิจใกล้เคียงกัน
เป็นการเพิ่มช่องทางการโฆษณาให้กับบริษัทฯ และเป็นการสร้างสรรค์สื่อโฆษณาให้กับบริษัทเอง

โครงสร้างรายได้

โครงสร้างรายได้ของบริษัท มาสเตอร์ แอด จำกัด (มหาชน) และบริษัทย่อย

  (หน่วย : ล้านบาท)

+---------------------------+------+------+------+------+------+------+
|                           | 2544 |      | 2545 |      | 2546 |      |
+---------------------------+------+------+------+------+------+------+
|                           | มูลค่า | %    | มูลค่า | %    | มูลค่า | %    |
+---------------------------+------+------+------+------+------+------+
| รายไ                      | 21   | 9    | 28   | 9    | 37   | 9    |
| ด้การให้บริการ/ผลิตสื่อป้ายโฆษณา | 0.91 | 7.32 | 8.94 | 7.76 | 4.91 | 8.71 |
|                           |      |      |      |      |      |      |
| -   ค่าว่าจ้างผลิตสื่อ          |      |      |      |      |      |      |
|                           |      |      |      |      |      |      |
| -   ค่าบริการสื่อป้ายโฆษณา     |      |      |      |      |      |      |
+---------------------------+------+------+------+------+------+------+
| รายได้อื่นๆ                  | 5.81 | 2.68 | 6.60 | 2.24 | 4.90 | 1.29 |
+---------------------------+------+------+------+------+------+------+
| รวมรายได้                  | 21   | 10   | 29   | 10   | 37   | 100  |
|                           | 6.72 | 0.00 | 5.54 | 0.00 | 9.81 |      |
+---------------------------+------+------+------+------+------+------+

โดยสามารถแบ่งสัดส่วนรายได้ของบริษัทและบริษัทย่อยได้ดังนี้:

  ---------------------------- -------- -------- -------- -------- -------- -------
                               2544              2545              2546     

                               มูลค่า     %        มูลค่า     %        มูลค่า     %

  บริษัท (สื่อป้ายขนาดใหญ่กว่า 60     167.99   77.52    212.95   72.06    263.67   69.42
  ตรม.)                                                                     

  บริษัทย่อย (สื่อป้ายขนาดเล็กกว่า 60  48.73    22.48    82.58    27.94    116.14   30.58
  ตรม.)                                                                     

  รวมรายได้                     216.72   100.00   295.54   100.00   379.81   100
  ---------------------------- -------- -------- -------- -------- -------- -------

สื่อป้ายโฆษณาที่เป็นรายได้หลักของบริษัท คือ สื่อป้ายโฆษณาประเภท Trivision, Billiboard
และ BTS City Vision ซึ่งสามารถสรุปสัดส่วนรายได้ของสื่อป้ายโฆษณา 3
ประเภทต่อรายได้รวมได้ดังนี้

  ---------------------------- -------------- -------------- --------------
                               ปี 2544         ปี 2545         2546

  สัดส่วนรายได้ของสื่อป้ายโฆษณาหลัก   71.79%         80.36%         80.00%
  ต่อ รายได้รวม                                                
  ---------------------------- -------------- -------------- --------------